stanford-oval/wikipedia huggingface dataset:
ซะกาต

เหรียญเงินหรือทองเป็นหนึ่งในวิธีให้ซะกาต
ซะกาต (อาหรับ: زكاة, [zaˈkaːt], "ที่ชำระให้บริสุทธิ์" หรือ ซะกาตุลมาล (زكاة المال, [zaˈkaːt alˈmaːl]), "ซะกาตบนความมั่งคั่ง") เป็นรูปแบบทักษิณาทานที่มักจัดเก็บโดยอุมมะฮ์มุสลิม ถือเป็นข้อผูกพันทางศาสนาในศาสนาอิสลาม และในอัลกุรอานจัดให้มันมีความสำคัญรองจากการละหมาด
เนื่องจากเป็นหนึ่งใน 5 หลักการอิสลาม ทำให้ซะกาตเป็นหน้าที่ทางศาสนาของมุสลิมทั้งหมดที่มีทรัพย์สินตรงตามเงื่อนไขในการช่วยเหลือผู้ที่ต้องการ เป็นการบริจาคเพื่อการกุศลที่จำเป็น ซึ่งมักถือเป็นภาษี การชำระเงินและข้อพิพาทเกี่ยวกับซะกาตมีบทบาทสำคัญในประวัติศาสตร์อิสลาม โดยเฉพาะในช่วงสงครามริดดะฮ์[ต้องการเลขหน้า]
ซะกาตด้านทรัพย์สินขึ้นอยู่กับมูลค่าของทรัพย์สินทั้งหมดของผู้ถือครอง มุสลิมต้องบริจาคขั้นต่ำที่ 2.5% (หรือ 1/40) ของเงินออมและทรัพย์สินทั้งหมดทุกปีจันทรคติ โดยจำนวนขั้นต่ำนี้มีชื่อเรียกว่า นิศอบ
ปัจจุบันในประเทศที่มีมุสลิมเป็นประชากรส่วนมากส่วนใหญ่ถือว่าซะกาตเป็นความสมัครใจ ในขณะที่ลิเบีย, มาเลเซีย, ปากีสถาน, ซาอุดีอาระเบีย, ซูดาน และเยเมน ซะกาตถือเป็นข้อบังคับและรัฐจะเป็นผู้จัดเก็บ (ณ ค.ศ. 2015)
ชีอะฮ์ถือว่าซะกาตเป็นการกระทำส่วนตัวและโดยสมัครใจ โดยมีความต่างจากซุนนีที่พวกเขาจะให้ซะกาตแก่คนเก็บซะกาตที่ได้รับการสนับสนุนจากอิหม่ามมากกว่าคนเก็บซะกาตที่ได้รับการสนับสนุนจากรัฐ
ศัพทมูล

ศัพท์นี้มีที่มาจากรากภาษาอาหรับว่า ز ك و หมายถึง ทำให้บริสุทธิ์
ซะกาตถือเป็นวิธีทำให้รายได้และความมั่งคั่งของตนบริสุทธิ์จากวิธีการได้มาซึ่งทางโลกที่บางครั้งไม่บริสุทธิ์
ซาจิโกะ มูราตะกับวิลเลียม ชิตติกรายงานว่า "เช่นเดียวกับการชะล้างทำให้ร่างกายบริสุทธิ์ และการละหมาดทำให้วิญญาณ (ในศาสนาอิสลาม) บริสุทธิ์ ดังนั้น ซะกาตทำให้ทรัพย์สินบริสุทธิ์และทำให้พระเจ้าพึงพอใจ"
หลักคำสอน > อัลกุรอาน

อัลกุรอานได้ระบุถึงการทำทานในหลายโองการ บางส่วนมีความเกี่ยวข้องกับซะกาต ตัวอย่างโองการที่พบคำว่าซะกาต ได้แก่ ซูเราะฮ์: 7:156, 9:60, 19:31, 19:55, 21:73, 23:4, 27:3, 30:39, 31:4 และ 41:7
คำว่าซะกาตยังพบในซูเราะฮ์มะดีนะฮ์ยุคแรกและระบุเป็นข้อบังคับของมุสลิม มุสลิมเชื่อว่าผู้ที่ให้ซะกาตจะได้รับรางวัลจากพระเจ้าในโลกหน้า ส่วนผู้ที่ไม่จ่ายซะกาตจะได้รับบทลงโทษ ซะกาตถือเป็นพันธสัญญาระหว่างพระเจ้ากับมุสลิม
โองการที่ 2.177 สรุปมุมมองการทำทานและทักษิณาทานในอัลกุรอานไว้ดังนี้:
หาใช่คุณธรรมไม่ การที่พวกเจ้าผินหน้าของพวกเจ้าไปทางทิศตะวันออกและทิศตะวันตกแต่ทว่าคุณธรรมนั้นคือผู้ที่ศรัทธาต่ออัลลอฮ์ และวันปรโลก และศรัทธาต่อมลาอิกะฮ์ ต่อบรรดาคัมภีร์และนะบีทั้งหลาย และบริจาคทรัพย์ ทั้งๆ ที่มีความรักในทรัพย์นั้น แก่บรรดาญาติที่สนิทและบรรดาเด็กกำพร้า และแก่บรรดาผู้ยากจนและผู้ที่อยู่ในการเดินทาง และบรรดาผู้ที่มาขอและบริจาคในการไถ่ทาส และเขาได้ดำรงไว้ซึ่งการละหมาด และชำระซะกาต และ(คุณธรรมนั้น) คือบรรดาผู้ที่รักษาสัญญาของพวกเขาโดยครบถ้วน เมื่อพวกเขาได้สัญญาไว้ และบรรดาผู้ที่อดทนไนความทุกข์ยาก และในความเดือดร้อน และขณะต่อสู่ในสมรภูมิ ชนเหล่านี้แหละคือผู้ที่พูดจริง และชนเหล่านี้แหละคือผู้ที่มีความยำเกรง - 2:177
รายงานจากยูซุฟ อัลเกาะเราะฎอวี โองการที่ 9.5 ของอัลกุรอานทำให้ซะกาตเป็นหนึ่งในสามข้อกำหนดเบื้องต้นสำหรับพวกนอกศาสนาที่จะเป็นมุสลิม: "แต่ถ้าพวกเขาสำนึกผิดกลับตัว ดำรงไว้ซึ่งการละหมาด และชำระซะกาต พวกเขาเป็นพี่น้องในความเชื่อของท่าน"
อัลกุรอานยังระบุรายชื่อผู้ที่ควรได้รับซากาต โดยมีข้อมูลเพิ่มเติมข้างล่างนี้
หลักคำสอน > ฮะดีษ

แต่ละฮะดีษที่น่าเชื่อถือที่สุดระบุถึงเรื่องซะกาต เช่น เศาะฮีฮ์อัลบุคอรี เล่มที่ 24, เศาะฮีฮ์มุสลิม เล่มที่ 12, และซุนันอะบูดาวูด เล่มที่ 9 ซึ่งกล่าวถึงด้านต่าง ๆ ของซะกาต เช่น ใครต้องจ่าย จำนวนเท่าใด เมื่อใด และอะไร ฮะดีษเหล่านี้ระบุถึงจำนวนอัตรา 2.5% ด้วย
ฮะดีษเหล่านี้ตักเตือนผู้ที่ไม่จ่ายซะกาต ตามรายงานจากฮะดีษ การไม่จ่ายซะกาตหรือล้อเลียนผู้ที่จ่ายซะกาตเป็นสัญลักษณ์ของพวกหน้าไหว้หลังหลอก และพระเจ้าจะไม่ยอมรับการละหมาดของคนพวกนี้ ยังมีซุนนะฮ์ที่กล่าวถึงการลงโทษผู้ที่ปฏิเสธหรือไม่จ่ายซะกาตจากพระเจ้า ในวันพิพากษา ผู้ที่ไม่จ่ายซะกาตจะต้องรับผิดชอบและถูกลงโทษ
หลักคำสอน > จำนวน

จำนวนซะกาตที่จ่ายตามบุคคลนั้นขึ้นอยู่กับจำนวนเงินและประเภทของทรัพย์สินที่บุคคลนั้นมีอยู่ อัลกุรอานไม่ได้ระบุแนวทางเฉพาะเกี่ยวกับประเภทของความมั่งคั่งที่ต้องเสียภาษีภายใต้ซะกาต หรือไม่ระบุจำนวนร้อยละที่จะให้ อย่างไรก็ตาม เป็นที่ชี้ชัดว่าเป็นการบริจาค "ส่วนเกิน" ของรายได้ แต่ธรรมเนียมปฏิบัติในโลกอิสลามคือจำนวนเงินที่จ่ายซะกาตในทรัพย์สินทุน (เช่น เงิน) ที่ 2.5% (1/40) ซะกาตยังสามารถจ่ายด้วยสินค้าทางการเกษตร, โลหะมีค่า, แร่ และปศุสัตว์ ในอัตราที่หลากหลาย ระหว่าง 2.5% ถึง 20% (1/5) ขึ้นอยู่กับประเภทสินค้า
หลักคำสอน > การไม่จ่าย

ผลที่ตามมาของการไม่จ่ายซะกาตยังเป็นเรื่องอภิปรายโต้แย้งทางกฎหมายอย่างกว้างขวางในหลักนิติศาสตร์อิสลามแบบดั้งเดิม โดยเฉพาะอย่างยิ่งเมื่อชาวมุสลิมเต็มใจที่จะจ่ายซะกาตแต่ปฏิเสธที่จะจ่ายให้กับกลุ่มใดกลุ่มหนึ่งหรือรัฐ
นักกฎหมายสมัยคลาสสิกบางคนมีมุมมองว่ามุสลิมคนใดที่ตั้งใจปฏิเสธที่จะจ่ายซะกาตเป็นผู้ที่ละทิ้งศาสนา เนื่องจากการไม่เชื่อว่าสิ่งนี้เป็นกิจบังคับทางศาสนา (ฟัรฎ์) เป็นรูปแบบหนึ่งของการปฏิเสธ (กุฟร์) และควรถูกฆ่า อย่างไรก็ตาม ในหมู่นักกฎหมายสมัยคลาสสิกมีความคิดเห็นในการกำหนดบทลงโทษที่หลากหลาย เช่น จ่ายค่าปรับ จำคุก หรือลงโทษทางกาย นักวิชาการสมัยคลาสสิกและสมัยใหม่บางส่วนอย่างอิสฮาก อิบน์ รอฮ์วัยฮ์กับยูซุฟ อัลเกาะเราะฎอวี ระบุว่า ผู้ที่ไม่จ่ายซะกาตควรริบเงินพร้อมกับทรัพย์สมบัติของเขาครึ่งหนึ่ง นอกจากนี้ บรรดาผู้ที่ไม่จ่ายซะกาตจะต้องเผชิญหน้ากับการลงโทษของพระเจ้าในวันพิพากษาในโลกหน้า
หลักคำสอน > การกระจาย

รายงานจากซูเราะฮ์อัตเตาะบะฮ์ กลุ่มคนที่มีสิทธิ์ได้รับทุนซะกาตแบ่งออกเป็น 8 กลุ่ม
"แท้จริงทานทั้งหลายนั้น สำหรับบรรดาผู้ที่ยากจน และบรรดาผู้ที่ขัดสน และบรรดาเจ้าหน้าที่ในการรวบรวมมัน และบรรดาผู้ที่หัวใจของพวกเขาสนิทสนม และในการไถ่ทาส และบรรดาผู้ที่หนี้สินล้นตัว และในทางของอัลลอฮฺ และผู้ที่อยู่ในระหว่างเดินทาง ทั้งนี้เป็นบัญญัติอันจำเป็นซึ่งมาจากอัลลอฮฺ และอัลลอฮฺนั้นเป็นผู้ทรงรอบรู้ ผู้ทรงปรีชาญาณ"
—  อัลกุรอาน ซูเราะฮ์ที่ 9 (อัตเตาะบะฮ์), อายะฮ์ที่ 60
นักวิชาการอิสลามได้ตีความโองการนี้เป็นเหตุของมุสลิมทั้ง 8 จำพวก ให้เป็นผู้รับซะกาตตามจำนวนที่สมควรแบ่ง:
ผู้ที่ไม่มีทรัพย์สินและไม่มีรายได้ คนยากจน
ผู้ที่รายได้ไม่พอกับค่าใช้จ่าย คนขัดสน
เจ้าหน้าที่ดูแลและจัดเก็บซะกาต
ผู้ที่หัวใจของพวกเขาสนิทสนมหรือคาดว่าจะเข้ารับอิสลาม ผู้ที่เข้ารับอิสลามใหม่ และพันธมิตรในเหตุของศาสนาอิสลาม
เพื่อไถ่ทาสหรือเชลยศึก
ผู้ที่เป็นหนี้สินล้นตัว ในขณะที่พยายามสนองความต้องการขั้นพื้นฐานของตน ลูกหนี้ที่ก่อหนี้จากการแสวงหาเป้าหมายอันสมควร
ผู้ที่ต่อสู้ในทางศาสนาหรืออุทิศตนเพื่อพระเจ้า (ฟีซะบีลิลลาฮ์) หรือญิฮาดในแนวทางของอัลลอฮ์ ด้วยปากกา คำพูด หรือดาบ หรือสำหรับนักรบอิสลามที่ต่อสู้กับผู้ปฏิเสธแต่ไม่ใช่ทหารรับจ้าง
นักเดินทาง ผู้หลงทาง นักเดินทางที่เดินทางโดยมีเป้าหมายที่คุ้มค่าแต่ไม่สามารถไปถึงจุดหมายได้โดยปราศจากความช่วยเหลือทางการเงิน
ไม่ควรให้ซะกาตแก่พ่อแม่ ปู่ย่าตายาย หลาน คู่สมรสของตนเอง หรือลูกหลานศาสดามุฮัมมัด
ทั้งอัลกุรอานและฮะดีษไม่ได้ระบุการแบ่งซะกาตที่สัมพันธ์กันเป็น 8 กลุ่มข้างต้น รายงานจากอุมดะตุสซาลิก มัซฮับชาฟิอีระบุว่าจะต้องแบ่งซะกาตให้เท่า ๆ กัน ในบรรดาผู้รับทั้ง 8 จำพวก ส่วนมัซฮับฮะนะฟีอนุญาตให้แจกจ่ายซะกาตให้แก่ทุกกลุ่ม บางกลุ่ม หรือเพียงกลุ่มเดียว
นักวิชาการมุสลิมยังสรุปไม่ได้ว่าผู้รับซะกาตสามารถรวมผู้ที่ไม่ใช่มุสลิมได้หรือไม่ ในอดีต สถาบันอิสลามมักสอนว่าเฉพาะมุสลิมเท่านั้นที่จะได้รับซะกาต ในช่วงปัจจุบัน มีบางส่วนระบุว่าอาจให้ซะกาตแก่ผู้ที่ไม่ใช่ชาวมุสลิมหลังฝ่ายมุสลิมได้รับไปตามที่ต้องการแล้ว โดยระบุว่าไม่พบส่วนใดในอัลกุรอานหรือซุนนะฮ์ที่ระบุว่าควรจ่ายซะกาตให้กับชาวมุสลิมเท่านั้น
หลักคำสอน > บทบาทในสังคม

มุสลิมถือว่าซะกาตเป็นการแสดงความกตัญญู โดยแสดงความห่วงใยต่อความเป็นอยู่ของมุสลิมด้วยกัน เช่นเดียวกันกับการรักษาความปรองดองทางสังคมระหว่างคนรวยกับคนจน ซะกาตส่งเสริมการกระจายความมั่งคั่งอย่างเท่าเทียมและส่งเสริมความเป็นน้ำหนึ่งใจเดียวกันของอุมมะฮ์
การใช้งานในอดีต

ซะกาต แนวปฏิบัติของศาสนาอิสลามที่ริเริ่มขึ้นโดยนบีมุฮัมมัด เริ่มเก็บครั้งแรกในวันแรกของเดือนมุฮัรร็อม สิ่งนี้มีบทบาทสำคัญตลอดประวัติศาสตร์ของมัน Schact กล่าวแนะว่าแนวคิดซะกาตอาจมาจากศาสนายูดาห์ โดยมีรากศัพท์ภาษาฮีบรูและแอราเมอิกว่า zakut อย่างไรก็ตาม นักวิชาการอิสลามบางส่วน ปฏิเสธว่าโองการเกี่ยวกับซะกาตในอัลกุรอาน มีรากศัพท์จากศาสนายูดาห์
เคาะลีฟะฮ์ อะบูบักร์ ซึ่งมุสลิมนิกายซุนนีเชื่อว่าเป็นผู้สืบทอดของมุฮัมมัด เป็นบุคคลแรกที่จัดตั้งระบบซะกาตตามกฎหมาย อะบูบักร์ได้กำหนดหลักการที่ว่า จะต้องจ่ายซะกาตให้กับตัวแทนที่ถูกต้องตามกฎหมายในสิทธิอำนาจของมุฮัมมัด (เช่น ตนเอง) มุสลิมบางกลุ่มปฏิเสธและไม่ยอมจ่ายซะกาตให้แก่อะบูบักร์ ทำให้เกิดข้อกล่าวหาว่าเป็นพวกนอกศาสนา และชักนำไปสู่สงครามริดดะฮ์
อุมัร อิบน์ อัลค็อฏฏอบกับอุษมาน อิบน์ อัฟฟาน เคาะลีฟะฮ์องค์ที่ 2 กับ 3 ยังคงดำเนินตามการประมวลซะกาตของอะบูบักร์ โดยอุษมานได้แก้ไขระเบียบการเก็บรวบรวมซะกาตโดยกำหนดให้เฉพาะผู้ที่ทรัพย์สินที่ "ชัดเจน" เท่านั้นที่ต้องเสียภาษี ซึ่งมีผลบังคับจำกัดการจ่ายซะกาตเฉพาะที่ดินและผลิตผลทางการเกษตรเป็นส่วนใหญ่ ในสมัยอะลี อิบน์ อะบี ฏอลิบ เรื่องของซะกาตผูกติดอยู่กับความชอบธรรมของรัฐบาล หลังจากอะลี ผู้สนับสนุนของท่านไม่ยอมจ่ายซะกาตแก่มุอาวิยะฮ์ที่ 1 เนื่องจากพวกเขาไม่ยอมรับพระองค์ว่ามีความชอบธรรม
การเก็บซะกาตในมะดีนะฮ์ที่รัฐอิสลามเป็นผู้ดำเนินการนั้นดำรงอยู่ได้ไม่นาน โดยในรัชสมัยอุมัร อิบน์ อับดุลอะซีซ (ค.ศ. 717–720) มีรายงานว่าไม่มีใครในมะดีนะฮ์ต้องการซะกาต ทำให้ลังรัชสมัยนี้ ซะกาตจึงกลายเป็นความรับผิดชอบส่วนบุคคลมากขึ้น สิ่งนี้เปลี่ยนแปลงประวัติศาสตร์อิสลาม เช่น ผู้นำและมุสลิมนิกายซุนนีถือว่าการรวบรวมและการแจกจ่ายซะกาตเป็นหนึ่งในหน้าที่ของรัฐอิสลาม ซึ่งมุมมองนี้ยังคงอยู่ในประเทศอิสลามสมัยใหม่
ซะกาตเป็นหนึ่งใน 5 หลักการอิสลาม นอกจากนี้ มุสลิมยังส่งเสริมให้ทำการบริจาคโดยสมัครใจ (เศาะดะเกาะฮ์) ซะกาตจะไม่เก็บจากผู้ที่ไม่ใช่มุสลิม ถึงแม้ว่าพวกเขาจะต้องจ่ายในรูปแบบภาษีญิซยะฮ์ก็ตาม
นิศอบ เกณฑ์และมาตรฐานของซะกาต

ซะกาตจะเป็นภาคบังคับก็ต่อเมื่อจำนวนผลผลิต ผลเก็บเกี่ยว หรือทรัพย์สินนั้นมีเกินกว่าเกณฑ์ที่กำหนด โดยแยกออกตามประเภทของรายได้
นิศอบ เกณฑ์และมาตรฐานของซะกาต > นิศอบของผลผลิตทางการเกษตร

หากผลเก็บเกี่ยวมีจำนวนมากกว่า 5 วะสัก หรือประมาณ 653 กก.
ต้องจ่าย 10% ของผลเก็บเกี่ยวถ้าเพาะปลูกโดยการพึ่งพาฝน
หรือจ่าย 5% ของผลเก็บเกี่ยวถ้าวิดน้ำด้วยกังหันจากแม่น้ำลำธาร ตักน้ำจากบ่อ หรือใช้เครื่องปั้มน้ำดูดน้ำจากคลอง
นิศอบ เกณฑ์และมาตรฐานของซะกาต > นิศอบของปศุสัตว์

ปศุสัตว์ที่จะต้องจ่ายซะกาตคือ อูฐ วัว กระบือ แกะ แพะ
นิศอบ เกณฑ์และมาตรฐานของซะกาต > นิศอบของปศุสัตว์ > นิศอบของวัว

ทุก ๆ 30 ตัว จ่ายซะกาตเป็นลูกวัวอายุ 1 ขวบ
ทุก ๆ 40 ตัว จ่ายซะกาตเป็นลูกวัวอายุ 2 ขวบ
นิศอบ เกณฑ์และมาตรฐานของซะกาต > นิศอบของปศุสัตว์ > นิศอบของอูฐ

อูฐ 5-9 ตัว ต้องจ่ายเป็นแกะ 1 ตัว
อูฐ 10-14 ตัว ต้องจ่ายเป็นแกะ 2 ตัว
อูฐ 15-19 ตัว ต้องจ่ายเป็นแกะ 3 ตัว
อูฐ 20-24 ตัว ต้องจ่ายเป็นแกะ 4 ตัว
อูฐ 25-35 ตัว ต้องจ่ายเป็นลูกอูฐตัวเมียอายุหนึ่งขวบจำนวน 1 ตัว
อูฐ 36-45 ตัว ต้องจ่ายเป็นลูกอูฐตัวเมียอายุสองขวบจำนวน 1 ตัว
อูฐ 46-60 ตัว ต้องจ่ายเป็นลูกอูฐตัวเมียอายุสามขวบจำนวน 1 ตัว
อูฐ 61-75 ตัว ต้องจ่ายเป็นลูกอูฐตัวเมียอายุสี่ขวบจำนวน 1 ตัว
อูฐ 76-90 ตัว ต้องจ่ายเป็นลูกอูฐตัวเมียอายุสองขวบจำนวน 2 ตัว
อูฐ 91-120 ตัว ต้องจ่ายเป็นลูกอูฐตัวเมียอายุสามขวบจำนวน 2 ตัว
อูฐ 121 ตัวหรือมากกว่านั้น ต้องจ่ายเป็นลูกอูฐตัวเมียอายุสองขวบจำนวน 1 ตัวทุก ๆ 40 ตัว หรือ ลูกอูฐตัวเมียอายุสามขวบจำนวน 1 ตัวทุก ๆ 50 ตัว
นิศอบ เกณฑ์และมาตรฐานของซะกาต > นิศอบเงินทอง

ทองคำหนัก 85 กรัม ไม่ว่าจะเป็นทองรูปพรรณ ทองแท่ง หรือเหรียญทอง จ่ายซะกาต 2.5% ของราคาทองคำ
เงินหนัก 595 กรัม ไม่ว่าจะเป็นเงินรูปพรรณ เงินแท่ง หรือเหรียญเงินบริสุทธิ์ จ่ายซะกาต 2.5 % ของราคาเงิน
เงินมาตราใดก็ตามเก็บไว้ที่บ้านหรือในธนาคาร มีค่าเท่ากับเงินบริสุทธิ์ 595 กรัม ต้องจ่ายซะกาต 2.5 % ของจำนวนเงิน
มีสมบัติเป็นสินค้าในคลัง มีค่าเท่ากับเงินบริสุทธิ์ 595 กรัม ต้องจ่ายซะกาต 2.5 % ของราคาสินค้า
นิศอบ เกณฑ์และมาตรฐานของซะกาต > นิศอบของทรัพย์ในดินสินในน้ำ

ทรัพย์สินต่อไปนี้ต้องจ่ายซะกาต 1/5 หรือ 20% ของรายได้
รายได้จากทำเหมืองแร่ธาตุต่าง ๆ เช่น ทองคำ เงิน ตะกั่ว ทองแดง เหล็ก น้ำ ถ่านหิน เพชรพลอยและอัญมณีชนิดต่าง ๆ สารส้ม เกลือ ปิโตรเลียม ฯลฯ
ขุมทรัพย์ของมีค่าที่พบเจอใต้พื้นดิน ใต้กำแพง ในต้นไม้ ภูเขา หรือทะเล
ศัพท์ที่เกี่ยวข้อง

ซะกาตเป็นข้อบังคับสำหรับมุสลิมเท่านั้น ส่วนผู้ที่ไม่ใช่มุสลิมที่อาศัยอยู่ในรัฐอิสลาม ชะรีอะฮ์ในอดีตเคยถูกมองเป็นการให้อำนาจญิซยะฮ์ (ภาษีรัชชูปการ) ส่วนภาษีรูปแบบอื่นต่อมุสลิมและผู้ที่ไม่ใช่มุสลิม ซึ่งเคยมีการใช้งานในประวัติศาสตร์อิสลาม เช่น เคาะรอจญ์ (ภาษีที่ดิน), คุมส์ (ภาษีของโจรและของปล้นสะดมจากคนที่ไม่ใช่มุสลิม ความมั่งคั่งกะทันหัน), ushur (ภาษีที่ชายแดนรัฐ ท่าเรือ และชายแดนแต่ละเมืองเพื่อขนย้ายสินค้า ศุลกากร), kari (ภาษีบ้าน) และ chari (บางครั้งเรียก maara, ภาษีทุ่งเลี้ยงสัตว์)
เศาะดะเกาะฮ์ เป็นอีกคำหนึ่งที่มีความเกี่ยวข้องกับการกุศล มักจะตีความว่าเป็นคู่ตรงข้ามทางดุลยพินิจของซะกาต
ศัพท์ที่เกี่ยวข้อง > ซะกาตฟิฏเราะฮ์

ข้อมูลเพิ่มเติม: ซะกาตฟิฏเราะฮ์
ซะกาตฟิฏเราะฮ์ หรือ เศาะดะเกาะตุลฟิตร์ เป็นซะกาตบังคับขนาดเล็กสำหรับมุสลิมทั้งหมด (ทั้งชายและหญิง เด็กหรือผู้ใหญ่ ตราบเท่าที่เขาหรือเธอสามารถทำได้) มักจ่ายตอนสิ้นสุดวันถือศีลอดในเดือนเราะมะฎอน จำนวนเงินที่รวบรวมจะนำไปใช้จ่ายให้กับคนเก็บซะกาตและมุสลิมที่ยากจน เพื่อที่พวกเขาจะได้มีช่องทางในการฉลองอีดิลฟิฏร์ (เทศกาลละศีลอด) หลังเดือนเราะมะฎอน ร่วมกับมุสลิมคนอื่น ๆ
ซะกาตฟิฏเราะฮ์เป็นจำนวนเงินคงที่ที่ประเมินต่อคน ส่วนซะกาตุลมาลนั้นขึ้นอยู่กับรายได้ส่วนบุคคลและทรัพย์สิน ตามรายงานจาก the Hidaya Foundation ซะกาตฟิฏเราะฮ์ที่แนะนำนั้นขึ้นอยู่กับราคาของข้าวหรือข้าวสาลี 1 ศออ์ (ประมาณ 3 กิโลกรัม) ตามราคาท้องถิ่น (ประมาณ 7.00 ดอลลาร์สหรัฐในสหรัฐ ณ ค.ศ. 2015)
แหล่งข้อมูลอื่น

Shia Muslims' view on Zakat
Sunni Muslims' view on Zakat
Peasant opposition to the Islamic Zakat and the Christian Tithe, James Scott (1987), Journal: Comparative Studies in Society and History
The Influential Legacy of Dutch Islamic Policy on the Formation of Zakat (ALMS) Law in Modern Indonesia, Arskal Salim (2006), Journal: Pacific Rim Law & Policy Review
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  สวีเดน 
อื่น ๆ:  İslâm Ansiklopedisi 
ช่องใส่เงินซะกาตในซาวิยะฮ์ของมูลัยอิดรีสที่ 2 ที่แฟ็ส ประเทศโมร็อกโก
อามาดู วาตารา

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  อามาดู วาตารา
วันเกิด:   (1989-12-30) 30 ธันวาคม ค.ศ. 1989 (35 ปี)
สถานที่เกิด:  ประเทศโกตดิวัวร์
ส่วนสูง:  1.69 m (5 ft 6 1⁄2 in)
ตำแหน่ง:  ปีก
ข้อมูลสโมสร
สโมสรปัจจุบัน:  ชลบุรี
หมายเลข:  81
สโมสรอาชีพ*
| ปี |  ทีม |  ลงเล่น |  (ประตู) |
| 2009–2010 |  มอส |  3 |  (0) |
| 2011–2017 |  พีทีที ระยอง |  56 |  (11) |
| 2018–2019 |  ราชนาวี |  33 |  (13) |
| 2019–2022 |  นครราชสีมา |  85 |  (12) |
| 2022– |  ชลบุรี |  27 |  (7) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
อามาดู วาตารา (Amadou Ouattara; เกิด 30 ธันวาคม ค.ศ. 1989) เป็นนักฟุตบอลอาชีพชาวโกตดิวัวร์ ปัจจุบันเขาเล่นตำแหน่งปีกให้กับชลบุรีในไทยลีก 2
สโมสรอาชีพ > ราชนาวี

ในเดือนกุมภาพันธ์ ค.ศ. 2018 อามาดูได้ย้ายจากพีทีที ระยองมาร่วมทีมราชนาวี ต่อมาวันที่ 25 เมษายน ค.ศ. 2018 เขาทำประตูแรกในไทยลีกในนัดที่ราชนาวีบุกไปแพ้ทรูแบงค็อก ยูไนเต็ด 5-2 ที่ทรูสเตเดียม
ชลบุรีดาร์บี

ชลบุรี ไดกิ้น สเตเดียม — ชลบุรี
สนามกีฬาหนองปรือ — พัทยา ยูไนเต็ด (ก่อตั้ง พ.ศ. 2566)
สนามกีฬาราชนาวี สัตหีบ — ราชนาวี
ชลบุรีดาร์บี เป็นชื่อเรียกของการแข่งขันฟุตบอลระหว่างสโมสรภายในจังหวัดชลบุรี ไม่ว่าจะเป็นคู่ใดคู่หนึ่งของทีมชลบุรี, ศรีราชา, พัทยา ยูไนเต็ด (ก่อตั้ง พ.ศ. 2551), พัทยา ยูไนเต็ด (ก่อตั้ง พ.ศ. 2566) หรือราชนาวี โดยการแข่งขันทุกสโมสรจะเล่นกันอย่างเต็มที่เพื่อเป็นการลบข้อกล่าวหาที่ว่าอาจจะมีการล้มบอล หรือเล่นแบบสมยอมกันของแต่ละสโมสร
ใน พ.ศ. 2558 ศรีราชาได้ขายสิทธิ์ให้กับสโมสรฟุตบอลทวีวัฒนา เป็นการปิดฉากสโมสรอย่างเป็นทางการ ต่อมาใน พ.ศ. 2561 พัทยา ยูไนเต็ด (ก่อตั้ง พ.ศ. 2551) ได้เปลี่ยนชื่อเป็นสมุทรปราการ ซิตี้ พร้อมกับย้ายสนามเหย้าไปยังจังหวัดสมุทรปราการ
ใน พ.ศ. 2566 พัทยา ยูไนเต็ด (ก่อตั้ง พ.ศ. 2566) ได้ก่อตั้งขึ้น ส่วนศรีราชาได้กลับมาส่งทีมแข่งอีกครั้ง
สถิติและผลการแข่งขัน > ชลบุรี–พัทยา ยูไนเต็ด (ก่อตั้ง พ.ศ. 2551)

| 0 | 1 | 2 | 3 |
| --- | --- | --- | --- |
| รายการแข่งขัน | ชลบุรีชนะ | เสมอ | พัทยาฯ ชนะ |
| ลีก | 8 | 4 | 4 |
| รวม | 8 | 4 | 4 |
| สนาม | วันที่ | รายการ | ผลการแข่งขัน | อ้างอิง |
| --- | --- | --- | --- | --- |
| เทศบาลหนองปรือ | 21 มีนาคม 2552 | ไทยพรีเมียร์ลีก ฤดูกาล 2552 | 0–0 |  |
| สิรินธร | 9 สิงหาคม 2552 | ไทยพรีเมียร์ลีก ฤดูกาล 2552 | 2–0 |  |
| เทศบาลหนองปรือ | 4 เมษายน 2553 | ไทยพรีเมียร์ลีก ฤดูกาล 2553 | 1–2 |  |
| สพล. ชลบุรี | 28 กรกฎาคม 2553 | ไทยพรีเมียร์ลีก ฤดูกาล 2553 | 2–2 |  |
| เทศบาลหนองปรือ | 29 พฤษภาคม 2554 | ไทยพรีเมียร์ลีก ฤดูกาล 2554 | 1–1 |  |
| ชลบุรีสเตเดียม | 11 ธันวาคม 2554 | ไทยพรีเมียร์ลีก ฤดูกาล 2554 | 2–2 |  |
| ชลบุรีสเตเดียม | 30 พฤษภาคม 2555 | ไทยพรีเมียร์ลีก ฤดูกาล 2555 | 2–1 |  |
| เทศบาลหนองปรือ | 18 สิงหาคม 2555 | ไทยพรีเมียร์ลีก ฤดูกาล 2555 | 0–2 |  |
| ชลบุรีสเตเดียม | 6 เมษายน 2556 | ไทยพรีเมียร์ลีก ฤดูกาล 2556 | 5–1 |  |
| เทศบาลหนองปรือ | 14 สิงหาคม 2556 | ไทยพรีเมียร์ลีก ฤดูกาล 2556 | 4–3 |  |
| ชลบุรีสเตเดียม | 6 มีนาคม 2559 | ไทยลีก ฤดูกาล 2559 | 2–1 |  |
| เทศบาลหนองปรือ | 25 มิถุนายน 2559 | ไทยลีก ฤดูกาล 2559 | 0–2 |  |
| เทศบาลหนองปรือ | 19 กุมภาพันธ์ 2560 | ไทยลีก ฤดูกาล 2560 | 2–1 |  |
| ชลบุรีสเตเดียม | 17 มิถุนายน 2560 | ไทยลีก ฤดูกาล 2560 | 1–0 |  |
| เทศบาลหนองปรือ | 11 เมษายน 2561 | ไทยลีก ฤดูกาล 2561 | 1–0 |  |
| ชลบุรีสเตเดียม | 4 สิงหาคม 2561 | ไทยลีก ฤดูกาล 2561 | 1–2 |  |
สีสัญลักษณ์: น้ำเงิน = ชลบุรีชนะ; ฟ้า = พัทยาชนะ; เทา = เสมอ
สถิติและผลการแข่งขัน > ชลบุรี–พัทยา ยูไนเต็ด (ก่อตั้ง พ.ศ. 2566)

| 0 | 1 | 2 | 3 |
| --- | --- | --- | --- |
| รายการแข่งขัน | ชลบุรีชนะ | เสมอ | พัทยาฯ ชนะ |
| ลีก | 1 | 0 | 0 |
| รวม | 1 | 0 | 0 |
| สนาม | วันที่ | รายการ | ผลการแข่งขัน | อ้างอิง |
| --- | --- | --- | --- | --- |
| เทศบาลหนองปรือ | 20 ธันวาคม 2567 | ไทยลีก 2 ฤดูกาล 2567–68 | 0–1 |  |
| ชลบุรีสเตเดียม | 19 เมษายน 2568 | ไทยลีก 2 ฤดูกาล 2567–68 | ยังไม่แข่งขัน |  |
สีสัญลักษณ์: น้ำเงิน = ชลบุรีชนะ; ฟ้า = พัทยาชนะ; เทา = เสมอ
สถิติและผลการแข่งขัน > ชลบุรี–ศรีราชา

| 0 | 1 | 2 | 3 |
| --- | --- | --- | --- |
| รายการแข่งขัน | ชลบุรีชนะ | เสมอ | ศรีราชาชนะ |
| ลีก | 4 | 0 | 0 |
| รวม | 4 | 0 | 0 |
| สนาม | วันที่ | รายการ | ผลการแข่งขัน | อ้างอิง |
| --- | --- | --- | --- | --- |
| สิรินธร (ศรีราชาเป็นเจ้าบ้าน) | 18 เมษายน 2552 | ไทยพรีเมียร์ลีก ฤดูกาล 2552 | 0–1 |  |
| สิรินธร (ชลบุรีเป็นเจ้าบ้าน) | 22 สิงหาคม 2552 | ไทยพรีเมียร์ลีก ฤดูกาล 2552 | 3–2 |  |
| ศรีราชาสเตเดียม | 9 เมษายน 2554 | ไทยพรีเมียร์ลีก ฤดูกาล 2554 | 1–2 |  |
| ชลบุรีสเตเดียม | 14 ธันวาคม 2554 | ไทยพรีเมียร์ลีก ฤดูกาล 2554 | 2–1 |  |
สีสัญลักษณ์: น้ำเงิน = ชลบุรีชนะ; แดง = ศรีราชาชนะ; เทา = เสมอ
สถิติและผลการแข่งขัน > พัทยา ยูไนเต็ด (ก่อตั้ง พ.ศ. 2551)–ศรีราชา

| 0 | 1 | 2 | 3 |
| --- | --- | --- | --- |
| รายการแข่งขัน | พัทยาฯ ชนะ | เสมอ | ศรีราชาชนะ |
| ลีก | 5 | 1 | 0 |
| รวม | 5 | 1 | 0 |
| สนาม | วันที่ | รายการ | ผลการแข่งขัน | อ้างอิง |
| --- | --- | --- | --- | --- |
| เทศบาลหนองปรือ | 8 มีนาคม 2552 | ไทยพรีเมียร์ลีก ฤดูกาล 2552 | 1–1 |  |
| สิรินธร | 2552 | ไทยพรีเมียร์ลีก ฤดูกาล 2552 | 0–1 |  |
| เทศบาลหนองปรือ | 2554 | ไทยพรีเมียร์ลีก ฤดูกาล 2554 | 2–0 |  |
| ศรีราชาสเตเดียม | 2 ตุลาคม 2554 | ไทยพรีเมียร์ลีก ฤดูกาล 2554 | 0–1 |  |
| เทศบาลหนองปรือ | 5 เมษายน 2557 | ไทยลีกดิวิชัน 1 ฤดูกาล 2557 | 3–0 |  |
| ซูซูกิสเตเดียม | 4 สิงหาคม 2557 | ไทยลีกดิวิชัน 1 ฤดูกาล 2557 | 0–4 |  |
สีสัญลักษณ์: ฟ้า = พัทยาชนะ; แดง = ศรีราชาชนะ; เทา = เสมอ
ดูเพิ่ม

ดาร์บีเมืองทอง-บุรีรัมย์
ดาร์บีเมืองทอง-การท่าเรือ
ปทุมธานีดาร์บี
ไทยแลนด์คลาสสิก
สงครามสีน้ำเงิน
ขอนแก่นดาร์บี
องค์กรปกครองส่วนท้องถิ่นรูปแบบพิเศษ

องค์กรปกครองส่วนท้องถิ่นรูปแบบพิเศษ คือ การปกครองส่วนท้องถิ่นรูปแบบหนึ่งในประเทศไทยที่ปกครองแบบพิเศษจะประกอบด้วย สภา ผู้ว่าราชการ หรือนายก ซึ่งปัจจุบันในประเทศไทยจะมีอยู่สองเขตการปกครองที่เป็นองค์กรปกครองส่วนท้องถิ่นรูปแบบพิเศษ คือ กรุงเทพมหานคร และเมืองพัทยา
รายชื่อ

1. กรุงเทพมหานคร เป็นการบริหารราชการส่วนท้องถิ่นรูปแบบพิเศษที่จัดตั้งตามพระราชบัญญัติระเบียบบริหารราชการกรุงเทพมหานคร พ.ศ. 2528 มีหน้าที่จัดบริการสาธารณะให้แก่ประชาชนในเขตพื้นที่กรุงเทพมหานคร โดยแบ่งพื้นที่การปกครองออกเป็น 50 เขต มีสำนักงานใหญ่ซึ่งมี 2 แห่ง เรียกว่า ศาลาว่าการกรุงเทพมหานคร 1 เสาชิงช้า ถนนดินสอ เขตพระนคร และศาลาว่าการกรุงเทพมหานคร 2 ถนนมิตรไมตรี เขตดินแดง โครงสร้างการบริหารประกอบด้วย
ผู้ว่าราชการกรุงเทพมหานคร เป็นผู้บริหารสูงสุดของกรุงเทพมหานคร มาจากการเลือกตั้งโดยตรงของผู้มีสิทธิเลือกตั้งในเขตกรุงเทพมหานคร ซึ่งมีวาระในการดำรงตำแหน่ง 4 ปี แต่ไม่เกิน 2 วาระติดต่อกันตามมาตรา 47 แห่งพระราชบัญญัติระเบียบบริหารราชการกรุงเทพมหานคร พ.ศ. 2528 แก้ไขเพิ่มเติม ฉบับที่ 6 มาตรา 13 พ.ศ. 2562
สภากรุงเทพมหานคร ทำหน้าที่เป็นฝ่ายนิติบัญญัติของกรุงเทพมหานคร ประกอบด้วย สมาชิกสภากรุงเทพมหานครมาจากการเลือกตั้ง มีวาระในการดำรงตำแหน่ง 4 ปี
2. เมืองพัทยา เป็นการบริหารราชการส่วนท้องถิ่นรูปแบบพิเศษที่จัดตั้งตามพระราชบัญญัติระเบียบบริหารราชการเมืองพัทยา พ.ศ. 2521 ซึ่งต่อมาได้มีการยกเลิกแล้วใช้พระราชบัญญัติระเบียบบริหารราชการเมืองพัทยา พ.ศ. 2542 แทน โครงสร้างการบริหารประกอบด้วย
นายกเมืองพัทยา มาจากการเลือกตั้งโดยตรงของผู้มีสิทธิเลือกตั้งในเขตเมืองพัทยา ซึ่งมีวาระในการดำรงตำแหน่ง 4 ปีแต่ไม่เกิน 2 วาระติดต่อกันตามมาตรา 45 แห่งพระราชบัญญัติระเบียบบริหารราชการเมืองพัทยา พ.ศ. 2542 แก้ไขเพิ่มเติม ฉบับที่ 3 มาตรา 15 พ.ศ. 2562
สภาเมืองพัทยา ประกอบด้วยสมาชิกจำนวนยี่สิบสี่คนมาจากการเลือกตั้งของผู้มีสิทธิเลือกตั้งในเขตเมืองพัทยา โดยมีปลัดเมืองพัทยาทำหน้าที่เลขานุการสภาเมืองพัทยา  มีวาระในการดำรงตำแหน่ง 4 ปี
| ลำดับที่ | ชื่อเมือง | ชื่อเทศบาล/ องค์กรปกครอง ส่วนท้องถิ่น | ตรา/สัญลักษณ์ | จังหวัด | เนื้อที่เฉพาะ พื้นดิน (ตร> กม.) | จำนวนประชากร เมื่อสิ้นปี 2558 (คน) | ความหนาแน่น (คน/ตร> กม) | วันที่ได้รับการจัดตั้ง |
| --- | --- | --- | --- | --- | --- | --- | --- | --- |
|  1 |  กรุงเทพมหานคร |  กรุงเทพมหานคร |  | – | 1,568.74  | 5,696,409  | 3,631.20  |  14 ธันวาคม พ.ศ. 2515 |
| 2 |  พัทยา |  เมืองพัทยา |  |  ชลบุรี | 53.44  | 115,840  | 2,167.66  |  29 พฤศจิกายน พ.ศ. 2521  |
โครงการในอนาคต

ปัจจุบัน มีโครงการจัดตั้งองค์กรปกครองส่วนท้องถิ่นรูปแบบพิเศษขึ้นอีก 1 แห่ง คือ เชียงใหม่มหานคร ซึ่งเป็นการบริหารราชการส่วนท้องถิ่นรูปแบบพิเศษที่จะจัดตั้งขึ้นและบริหารจังหวัดเชียงใหม่ทั้งจังหวัดแทน ภายหลังร่างพระราชบัญญัติระเบียบบริหารราชการเชียงใหม่มหานคร พ.ศ. ... มีผลบังคับใช้ โดยภาคีเครือข่ายรณรงค์เลือกตั้งผู้ว่าราชการจังหวัดเชียงใหม่ได้ยื่นร่างนี้ให้ประธานสภาผู้แทนราษฎรพิจารณาเบื้องต้นเมื่อวันที่ 22 พฤษภาคม พ.ศ. 2567
ดูเพิ่ม

องค์การบริหารส่วนจังหวัด
เทศบาลนคร
เทศบาลเมือง
เทศบาลตำบล
องค์การบริหารส่วนตำบล
กรุงเทพมหานคร
เมืองพัทยา
สมเด็จพระราชินีนาถซูริอาที่ 2 แห่งนาวาร์

| สมเด็จพระราชินีนาถซูริอาที่ 2 |
| --- | --- |
พระบรมสาทิสลักษณ์ ดอญญา บลังกา เด นาบาร์รา โดยโฆเซ โมเรโน การ์โบเนโร ค.ศ.1880
สมเด็จพระราชินีนาถแห่งนาวาร์ (โดยนิตินัย) 
ครองราชย์: 23 กันยายน ค.ศ. 1461 – 2 ธันวาคม ค.ศ. 1464
ก่อนหน้า: พระเจ้าการ์โลสที่ 4 แห่งนาวาร์
ถัดไป: เลโอนอร์ (ตั้งแต่ 1479)
คู่แข่งอำนาจ: พระเจ้าฆวนที่ 2 แห่งอารากอน

พระราชสมภพ: 9 มิถุนายน ค.ศ. 1424 โอลิเต นาวาร์
สวรรคต: 2 ธันวาคม ค.ศ. 1464(1464-12-02) (40 ปี) ออร์เตซ ฝรั่งเศส
คู่อภิเษก: พระเจ้าเอนริเกที่ 4 แห่งกัสติยา (สมรส 1440; โมฆะ 1453)
ราชวงศ์: ตรัสตามารา
พระราชบิดา: พระเจ้าฆวนที่ 2 แห่งอารากอน
พระราชมารดา: สมเด็จพระราชินีนาถซูริอาที่ 1 แห่งนาวาร์
ซูริอาที่ 2 แห่งนาวาร์ หรือ บลังกาที่ 2 (บาสก์: Zuria, สเปน: Blanca) (9 มิถุนายน ค.ศ. 1424 – 2 ธันวาคม ค.ศ. 1464) เป็นสมเด็จพระราชินีนาถแห่งนาวาร์เพียงในนามตั้งแต่ ค.ศ. 1461 – ค.ศ. 1464) ทรงเป็นพระราชธิดาของพระเจ้าฆวนที่ 2 แห่งอารากอนกับสมเด็จพระราชินีนาถซูริอาที่ 1 แห่งนาวาร์
ก่อนขึ้นครองราชย์

ซูริอาเสด็จพระราชสมภพเมื่อวันที่ 9 มิถุนายน ค.ศ. 1424 ทรงเป็นพระธิดาของสมเด็จพระราชินีนาถซูริอาที่ 1 แห่งนาวาร์กับพระเจ้าชวนที่ 2 แห่งอารากอน พระองค์มีพระเชษฐาหนึ่งคนคือการ์โลส ทำให้ไม่มีใครคาดคิดว่าพระองค์จะได้สืบทอดตำแน่ง พระองค์ยังมีพี่น้องอีกสองคน คือ พระเชษฐภคินีชื่อฆวนนาที่สิ้นพระชนม์ตั้งแต่พระชนมายุ 2 พรรษา กับเลโอนอร์ พระขนิษฐาคนสุดท้อง